CELEX: C2006/010/29
Language: et
Date: 2006-01-14 00:00:00
Title: Kohtuasi C-403/05: Euroopa Parlamendi  17. novembri 2005.  aasta hagi Euroopa Ühenduste Komisjoni vastu

14.1.2006   
            
            
               ET
            
            
               Euroopa Liidu Teataja
            
            
               C 10/14
            
         Euroopa Parlamendi 17. novembri 2005. aasta hagi Euroopa Ühenduste Komisjoni vastu
   (Kohtuasi C-403/05)
   (2006/C 10/29)
   Kohtumenetluse keel: prantsuse
   Euroopa Parlament esitas 17. novembril 2005 Euroopa Ühenduste Kohtule hagi Euroopa Ühenduste Komisjoni vastu. Hageja esindajad on R. Passos, E. Waldherr ja K. Lindahl.
   Euroopa Parlament palub Euroopa Kohtul:
   
               1)
            
            
               tühistada määruse (EMÜ) nr 443/92 Aasia ja Ladina-Ameerika arengumaadele finants- ja tehnilise abi andmise ja nende maadega tehtava majanduskoostöö kohta (1) rakendamiseks vastu võetud otsus, millega kiideti heaks Euroopa ühenduste üldeelarve eelarverealt 19 10 02 rahastatav Filipiinide riigipiiri turvalisusega seonduv projekt (Philippine Border Management Project; nr ASIA/2004/016-924);
            
         
               2)
            
            
               mõista kohtukulud välja Euroopa Ühenduste Komisjonilt.
            
         Väited ja peamised argumendid
   Euroopa Parlament palub komisjoni otsuse tühistamist põhjusel, et komisjon ületas oma rakenduspädevust.
   Vaidlustatud otsuse peamine eesmärk on võitlemine terrorismi vastu ÜRO Julgeolekunõukogu resolutsiooni 1373 (2001), mis käsitleb terrorismivastast võitlust, täitmiseks. Määruse nr 443/92 eesmärk seevastu on finantskoostöö ja tehnilise koostöö ning samuti majanduskoostöö kaudu arenguabi andmine. Selle alusaktiga antud rakenduspädevusega tehakse komisjonile ülesandeks tagada finantsabi, tehnilise abi ja majanduskoostöö haldamine. Meede, millega soovitakse aidata Filipiinide valitsusel tõsta riigipiiri turvalisust terrorismi vastu võitlemiseks, ületab alusaktis antud rakenduspädevuse ja on seega ebaseaduslik.
   Vaidlustatud otsust ei ole Euroopa Ühenduste Teatajas avaldatud. Euroopa Parlament sai selle tervikteksti teada alles 9. septembril 2005.
   
      (1)  EÜT L 52, 27.2.1992, lk 1.